ÕIEND.

1.Läbivaatamiseks laekusid ehitiste ja ehitiste osa rekonstrueerimis- ja ehitusloa taotlused koos õigesti vormistatud avalduste-taotluste, makstud riigilõivu ja projektidega.

1.1.Kulgu 5 tööstushoone laiendamiseks metalltoodete valmistamiseks. Koos ehitusloa taotlusega on esitatud ehitusprojekt ning on makstud riigilõiv 30499 EEK. Narva Linnavolikogu 09.06.2005 otsusega nr. 96/56  a. määratud projekteerimistingimuste kohaselt peab ehitusprojekt Kulgu 5 hoone rekonstrueerimiseks olema kooskõlastatud:

1. Ida-Virumaa Tervisekaitsetalitusega – kooskõlastatud  14.09.2005 a.

2. Ida-Virumaa Päästeteenistusega – Päästeteenistus vaatas läbi Metalliset Eesti AS Narva tootmishoone rekonstrueerimise projekti, töö nr. 039-05, mille kohta on väljastatud  03.10.2005 a. kiri nr. 538. 

3. Narva Linnavara- ja Majandusamet – projekt on kooskõlastatud ameti 31.10.2005 a. kirjaga nr. 4300. 

4. Ida-Virumaa Keskkonnateenistus – Ida-Virumaa Keskkonnateenistus vaatas läbi ehitusloa taotlemise dokumentatsiooni ning tegi oma märkused (04.10.2005 kiri nr.32-7-1/8643):

· 4.1.Vaja on algatada keskkonnamõju hindamise protsess (Keskkonnamõju hindamise ja keskkonna juhtimissüsteemi seadus, edasi KHKJS § 6 lg 2 p.4 ja Vabariigi Valitsuse 29.08.2005 a. määrus nr 224  “Tegevusvaldkondade, mille korral tuleb kaaluda keskkonnamõju hindamise algatamise vajalikkust, täpsustatud loetelu § 4 p.8”). 

Vastavalt nimetatud määruse § 1 lg 2 otsustaja on kohustatud kaaluma tegevusloa muutmisel tegevuse keskkonnamõju hindamise algatamise vajalikkust, kui tegevusloa muutmise tulemusena kogu tegevus vastab määruses sätestatud kriteeriumidele. Keskkonna mõju hinnatakse, kui taotletakse tegevusluba või selle muutmist ning tegevusloa taotlemise või muutmise põhjuseks olev kavandav tegevus toob eeldavalt kaasa olulise keskkonnamõju  (KHKJS § 3 lg 1), tegevusluba on ehitusluba või ehitise kasutusluba (KHKJS § 7 p.1), otsustaja on tegevusloa andja (KHKJS § 9). Otsus keskkonnamõju hindamise algatamise vajalikkusse kohta puudub.

    Vastavalt Ehitusseaduse § 24 lg1 p.9 Ehitusloa väljastamisest keeldutakse , kui oluline     

    keskkonnamõju on hindamata ja keskkonnamõju hindamine on nõutav.

· 4.2.Saasteained, välisõhku väljuvad korstnad, ventilatsiooniavad ja -torud, saasteainete väljumiskõrgus jne. peavad vastama “Välisõhu kaitse seaduse” § 27 ja 66 lg 2 sätestatud nõuetele.

· 4.3.On vaja esitada täiendavaid andmeid puhastusseadmete kohta, et teha kindlaks, kas puhastusseadmed kindlustavad keskkonnaministri 16.10.2005 a. määruse nr. 75 “Nõuete kehtestamine ühiskanalisatsiooni juhitavate ohtlike ainete kohta” nõude täitmist.

· 4.4.Vastavalt Saastuse kompleksse vältimise ja kontrollimise seaduse ja Vabariigi Valitsuse 07.05.2002 a. määruse nr. 150 “Keskkonnakompleksluba nõudvate alltegevusvaldkondade ja künnisvõimsuste kehtestamine ning olemasolevate käitiste käitajate poolt kompleksloa taotluse esitamise tähtaegade kehtestamine” § 3 lg 1 p.9 projektis kirjeldatud tegevus nõuab keskkonnakompleksloa olemasolu

AS Metalliset Eesti AS, juhatuse liikme Pauli Olavi Pölläneni isikus, lisas ehitusloa taotlusele kirja, milles palub Narva Linnavalitsusel keskkonnamõju hindamist mitte algatada mitmel põhjusel, näiteks: hoone asukoht on linna tööstusrajoonis, tänaseks on  AS Metalliset Eesti sõlminud OÜ-ga Elle lepingu Eesti keskkonnaalaste õigusaktide nõuetele vastava keskkonnakompleksloa koostamiseks jne (vt. lisa).

5. Narva Linnavalitsuse Arhitektuuri- ja Linnaplaneerimise Amet – projekt on kooskõlastamata märkuste tõttu. 

1.2. 26 Juuli – Kadastiku tn. Narva linnas asuva karjääri veepinna alandamiseks torustiku ehitamiseks.  Koos ehitusloa taotlusega on laekunud Ida-Viru Maavanema 27.10.2005 a. korraldus nr. 844 riigi omandis oleva maakatastrisse kandmata maa isikliku kasutusõigusega koormamine, kuid ei ole lisatud krundi Puuvilla 2, Narva maakasutamisõigust tõendavat dokumenti.  09.11.2005 a. esitatud  Linnavara- ja majandusameti tõendi alusel (tõend on lisatud) toimub krundi Puuvilla 2 omanikuga maa isikliku kasutamise õiguse lepingu sõlmimine14.11.2005 a. Makstud riigilõiv –2000 EEK;

Kuna antud küsimused ei ole üheselt võetavad, on ette valmistatud kaks linnavalitsuse korralduse projekti (loa andmine ja loa andmisest keeldumine). 
.

                                                              Kokku: 32499 EEK

Ellen Uusküla

